recursal/SuperWikiNEXT-32B huggingface dataset:
מיקרוסקופ של נאשה משנת 1854
פרסומת למיקרוסקופ של נאשה משנת 1906. נטען שמודל זה נרכש על ידי בית החולים המלכותי ויקטוריה במונטריאול.
**נאשה** (בצרפתית: *Nachet*), בעבר **נאשה ובנו** (*Nachet et fils*), היא חברת מיקרוסקופים פריזאית שהחלה לפעול באמצע המאה ה-19. "נאשה" הייתה יצרנית מיקרוסקופים בולטת, ונמנתה עם יצרניות המיקרוסקופים המובילות של פריז בתקופתה, לצד שבלייה (Chevalier) ואוברהאוסר (Oberhauser).

החברה החלה כעסק קטן שפתח קאמיל סבסטיאן נאשה (Camille Sebastien Nachet; 1799-1881), אופטיקאי פריזאי שעבד תחילה בייצור עדשות בעבור יצרנית המיקרוסקופים הידועה שבלייה. הסדנה שלו הייתה ברחוב רו סרפנט (Rue Serpente)‏ 16 בפריז. מכשירי המיקרוסקופ הראשונים שייצר התבססו על מודל קיים, מטיפוס תופי (drum-type), שאותו ייצרו כבר יצרנים אחרים לפניו.

בשנת 1851 השתתף נאשה ב"תערוכה הגדולה" של לונדון, שבה הציג את מכשירי המיקרוסקופ שלו. בתחרות שנערכה בין יצרני המיקרוסקופ בתערוכה, זכה נאשה במדליית זהב לפי החלטת השופטים, בשל העיצוב המעולה של מכשיריו ושל עדשותיהם. בתחרות זו השתתפה גם יצרנית המיקרוסקופים שבלייה, שבה עבד קודם לכן, אשר זכתה רק לציון לשבח. על אף שהשתתף בתערוכה הגדולה ב-1851, אין מידע על מכשירי מיקרוסקופ מתוצרת נאשה, שנמכרו לציבור לפני 1856.

בשלהי שנות ה-50 של המאה ה-19 הצטרף לעסקי המיקרוסקופ בנו של קאמיל סבסטיאן, ז'אן אלפרד נאשה (Jean Alfred Nachet; 1831-1908), שעבד לצד אביו. ב-1862 העביר נאשה את הסדנה שלו לרחוב רו סנט סוורין (Rue St. Séverin)‏ 17 בפריז, ובאותה שנה גם אימצה החברה את השם "נאשה ובנו". בשנת 1881 נפטר קאמיל סבסטיאן נאשה, ובנו אלפרד ירש אותו בניהול החברה, ושינה את שמה ל"א. נאשה" (*A. Nachet*). בשנת 1885 שינה אלפרד את המבנה של המיקרוסקופ, לפי מודל המתבסס על קפיץ חזק הנשלט על ידי מערכת ברגים. כאשר הצטרף בנו לעסק בסביבות שנת 1890, שינה אלפרד את שם החברה חזרה ל"נאשה ובנו".

לקריאה נוספת
------------

* Albert Nachet, Collection Nachet. **Instruments Scientifiques et Livres Anciens** (Paris: Petit, 1929; reprint, Paris: Librairie Alain Brieux, 1976).‎ - קטלוג

קישורים חיצוניים
----------------

ויקישיתוף מדיה וקבצים בנושא **נאשה** בוויקישיתוף

* Ron Neumeyer, Camille Sebastien Nachet. 1799 - 1881. Microscopy UK
* People: Nachet et Fils (I)(הקישור אינו פעיל), Department of the History of Sciene, Harvard University
* Jeroen Meeusen, In memoriam: Alfred Nachet (1831-1908), Meeusen.com

הערות שוליים
------------

1. 1 2 3 4 5  Ron Neumeyer, Camille Sebastien Nachet (1799 - 1881), Microscopy UK
2. 1 2 3 4  People: Nachet et Fils (I), Department of the History of Sciene, Harvard University
**מארש החתונה** הוא כינוי לקטע מוזיקלי אשר נהוג להשמיע באירועי חתונה, בשלב שבו נכנסים בני הזוג העומדים להינשא אל האולם לתשואות המוזמנים הממתינים להם, וצועדים ביחד או כאשר הם מלווים בשושבינים אל טקס הקידושין.

מארש החתונה נבחר בדרך כלל על ידי בני הזוג בהתאם למסר מסוים אשר אותו הם רוצים להעביר למוזמנים, טעמם האישי וגילם של בני הזוג, אופיו של הטקס (דתי או חילוני), והמסורת המקובלת בחוג החברתי שאליו הם משתייכים.

בתרבות המערבית מתקשר מארש החתונה בעיקר עם שני קטעים מוזיקליים ייחודיים:

מארש החתונה של מנדלסון
----------------------

הקטע נכתב בידי המלחין פליקס מנדלסון בשנת 1842 עבור ההצגה "חלום ליל קיץ" של ויליאם שייקספיר. הקטע נקרא במקור **"סוויטה של מוזיקת ליווי"** (Op. 61), והוא מקובל ביותר בארצות הדוברות אנגלית. את מעמדו כקטע המוזיקלי המועדף קיבל לאחר שהושמע בטקס הנישואין של ויקטוריה, הנסיכה המלכותית עם פרידריך השלישי, קיסר גרמניה ב-25 בינואר 1858. הכלה הייתה בתה של המלכה ויקטוריה, אשר מנדלסון היה המלחין המועדף עליה. הדרך המקובלת להשמעת מארש החתונה של מנדלסון היא באמצעות עוגב בכנסייה.

מארש החתונה של וגנר
-------------------

מארש החתונה של וגנר הוא הקטע המוזיקלי הידוע כ"מקהלת הכלה" מתוך האופרה לוהנגרין. השימוש בקטע זה כמלווה לכניסת הזוג בטקס החתונה תואם את מועד השמעתו גם באופרה. מארש החתונה של וגנר לא מושמע בדרך כלל בחתונות של יהודים בשל ההקשר השלילי הקשור בשמו של המלחין האנטישמי. גם חברי הכנסייה הלותרנית של מיזורי מוותרים על השמעתו בשל ההקשר הפאגאני של התוכן בעלילת האופרה.

|  |  |
| --- | --- |
|  | מקהלת הכלה מתוך האופרה לוהנגרין  |
| לעזרה בהפעלת הקובץ |

ראו גם
------

* ניגון חופה

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph224471

 |
**מִישׁוֹיָה פַּעֲמוֹנִית** (שם מדעי: *Michauxia campanuloides*) הוא מין של עשב רב שנתי קצר חיים (חי שנתיים עד ארבע שנים) ממשפחת הפעמוניתיים.

פרח זה הוא נדיר למדי, הוא גדל רק בגליל, בארץ מקורות הירדן ולרגלי החרמון, לרוב בחברת לוע-ארי גדול, בין סלעים ולרגלי צוקים. הצמח הוא צמח מוגן. ישנם 7 מינים במזרח הים התיכון ובמזרח התיכון.

מאפיינים
--------

מישויה פעמונית הוא פרח לבן-צחור שקוטרו כ-8 ס"מ. מספר אבריו של כל אחד מן הדוּרים של הפרח (עלי גביע, עלי כותרת, אבקנים, צלקות) הוא 8 ס"מ ולפעמים עד 10 ס"מ. הפרח יפה בפריחתו, גבוה, זקוף, אך רק התפרחת שלו מסועפת ובה 15-50 פרחים. הפרח והפריחה מתקדמים עם הזמן מן הקצה כלפי הבסיס, בשונה מפרחים אחרים.

עלי הבסיס ארוכים, גזורים ככינור, ערוכים בשושנת. עלי הכותרת מופשלים אחורה בקשת רחבה (רק בתחתיתם הם מאוחים לצינור קצר) ומביניהם מציצים עלי גביע מחודדים. מתוך מבנה זה משתלח קדימה חוד עבה הבנוי מן האבקנים והעלי. האבקנים מאוחים לצינור העוטף את עמוד העלי.

האבקה נושרת על מברשת של שיער דביק המכסה את עמוד העלי מבחוץ ומשנפתח הפרח מצפה האבקה לחרקים על שערותיו של עמוד העלי, ואילו המאבקים עצמם כבר קמלו.
עמוד העלי מבשיל (והצלקות מוכנות לקלוט אבקה) מעט מאוחר יותר.

ההאבקה, ובהתאם גם מבנה הפרח, אופייניים למשפחת הפעמוניתיים: האבקנים מבשילים כבר בעוד הפרח סגור והצלקות עדיין לא בשלות ואינן מושפעות מהאבקה הנופלת עליהן.

דיסקוס מיוחד בצינור הכותרת המפריש צוף ועל ידי כך הצוף מוגן על ידי בסיסיהם המורחבים של זירי האבקנים כך שהמאביק (דבורים גדולות) צריך להחדיר את חדקו לצוף, ותוך כדי כך הוא קולט אבקה מפרח אחד ומעביר אותו אחר-כך לפרח אחר, שצלקותיו כבר בשלות. אם הצלקות לא הואבקו במועד – הן מסתלסלות עד שהן נוגעות באבקה שעל המברשת ו"דואגות לעצמן" – ומתבצעת האבקה עצמית.

גם ההלקט נאה, בן 8 מגורות, נטוי מטה. לאורך הגבעול יושבים עלים חובקים, הולכים וקטנים כלפי מעלה. הגבעול שעיר מאוד, שעירות זיפנית עד דוקרנית.

מקור השם
--------

הצמח נקרא על שם הבוטנאי אנדרה מישו (André Michaux) (אנ') שאסף אותו לראשונה במסעותיו במזרח התיכון במאה ה-18.

קישורים חיצוניים
----------------

ויקישיתוף מדיה וקבצים בנושא **מישויה פעמונית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |
**סינגולריות כבידתית עירומה** היא תופעה תאורטית בתורת היחסות הכללית שטרם זכתה לאישוש תצפיתי.

סינגולריות עירומה היא נקודה סינגולרית במרחב-זמן שאינה חור שחור, אך חולקת עמו התכונה המשותפת לפיה צפיפות החומר בה "אינסופית". סינגולריות עירומה נבדלת מחור שחור בהיותה ניתנת לתצפית מחוץ לאופק האירועים ובכך מעלה קשיים יסודיים בניסוחה של תורת היחסות הכללית ובתורות כבידה שונות.

את התופעה תיאר ראשון אלברט איינשטיין אך קודם להגדרתה, מדענים רבים היו שותפים בהשערת קיומה בהם רוג'ר פנרוז, ג'ון פרסקיל, קיפ תורן, סוברהמניאן צ'נדראסקאר, קרל שוורצשילד מי שהניח את התיאור הסדור לתופעה היה סטיבן הוקינג[דרוש מקור].

סינגולריות במודלים אסטרונומיים
------------------------------

בקוסמולוגיה מודל המפץ הגדול של היקום מכיל נקודה סינגולרית, ניתן להגדירה כסינגולריות עירומה, אך לא בהכרח.

השערת הצנזורה הקוסמית
---------------------

### הגרסה החלשה של השערת הצנזורה הקוסמית

הגרסה החלשה של השערת הצנזורה הקוסמית טוענת כי כל נקודה סינגולרית מוסתרת מרחוק על ידי אופק אירועים, ולכן לא תיתכן נקודת סינגולריות עירומה. בשנות ה־90 של המאה ה־20 בוצעו סימולציות מחשב בהן הותאמו התנאים כך שתוצג סינגולריות עירומה, הסימולציות דרשו תנאי התחלה מפורטים מאוד של מיקום ותנועת החלקיקים, במצב ההתחלתי. שינוי במיקומו של חלקיק בודד בתנאי ההתחלה של הסימולציה גרם להיווצרותו של אופק אירועים, כלומר היווצרות חור שחור, או לאי-היווצרות של סינגולריות כלל. המשוואות מדגימות כאוטיות, אי-ליניאריות וייתכן וניתן להיעזר במודלים מתחומים קרובים בבכאוס כמו מחקר בפלזמה.

### הגרסה החזקה של השערת הצנזורה הקוסמית

הגרסה החזקה של השערת הצנזורה הקוסמית מרחיקה לכת וטוענת שקיומה של סינגולריות כלשהי מלבד סינגולריות התחלתית (המפץ הגדול) או סופית (הקריסה הגדולה) לא תיתכן במסגרת של תורת היחסות הכללית בלבד. על־כן, פיזיקאים רבים גורסים שקרוב לנקודות הסינגולריות, תורת היחסות הכללית חדלה מלתת תיאור מספק של אופן פעולת שדה הכבידה. מאמצים בתחום הפיזיקה התאורטית נעשים מזה עשרות שנים על ניסוחה של תאוריית כבידה קוונטית שתתגבר על הפערים המהותיים בין תורת היחסות הכללית ובין מכניקת הקוונטים ותספק תיאור כללי יותר שיכלול גם את קיומן של נקודות סינגולרית שנצפו כמו חורים שחורים. נכון ל-2018 לא נמצאו אישושים ניסויים או תצפיתיים לאף תאוריה של כבידה קוונטית.

ראו גם
------

* מסע בזמן
* קיצור תולדות הזמן מאת סטיבן הוקינג
* שלוש הדקות הראשונות(אנ') מאת סטיבן ווינברג

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558127805171
* LCCN: sh85089566

 |
**מישור נילסן** או **רמת נילסן** (באנגלית: **Nilsen Plateau**) הוא מישור מכוסה קרח באנטארקטיקה. 

כאשר מכלילים בשטח המישור גם את אזור פראם מסה, אורכו 60 קילומטרים ורוחבו 22 קילומטרים. המישור מגיע לגובה של 3,940 מטרים מעל פני הים, ומתנשא לגובה של 1,500 מטרים מעל סביבתו, בין קרחון אמונדסן וקרחון סקוט בהרי המלכה מוד.

הפסגה הגבוהה ביותר במישור נלסון היא פסגה ללא שם וגובהה 3938 מטרים.

היסטוריה
--------

המישור התגלה בנובמבר 1911 על ידי משלחת המחקר הנורווגית שבראשה עמד רואלד אמונדסן. אמונדסן קרא למישור על שם קפטן תורוואלד נילסן, מפקד הספינה *Fram*.

לקריאה נוספת
------------

• Edmund Stump, **The Ross Orogen of the Transantarctic Mountains**, P 177
• W.E. Long, D. McLelland, J.W. Collinson, D.H. Elliot, **Geology of the Nilsen Plateau, Queen Maud Mountains, Transantarctic Mountains**, Terra Antartica 2008-2009, 15(2), 239-253

• Roald Amundsen, **The South Pole: An Account of the Norwegian Antarctic Expedition in the "FRAM" 1910- 1912**, August 1912

קישורים חיצוניים
----------------

* מישור נילסן באתר הסקר הגאולוגי של ארצות הברית
* מישור נילסן באתר הגאזט האנטארקטי של ממשלת אוסטרליה
* מישור נילסן באתר peakbagger

הערות שוליים
------------

1. ↑  הסקר הגאולוגי של ארצות הברית
2. ↑  מידע גאוגרפי
**פול אנטואן וידאל** (בצרפתית: **Paul Antoine Vidal**; ‏16 ביוני 1863 – 9 באפריל 1931) היה מלחין, מנצח ומורה צרפתי.

קורות חייו
----------

פול וידאל נולד בטולוז. הוא למד בקונסרבטוריון בטולוז ובזה של פריז, שם היה תלמידו של ז'יל מאסנה. וידאל זכה בפרס רומא בשנת 1883, שנה לפני שקלוד דביסי זכה באותו פרס. ב-8 בינואר 1886 ניגנו וידאל ודביסי את "סימפוניית פאוסט" של פרנץ ליסט בשני פסנתרים לפני ליסט עצמו, מופע שלאחר סעודה, שליסט העביר כנראה בשינה רצופה. למחרת ניגנו השניים את יצירתו של עמנואל שברייה, "ולסים רומנטיים" לשני פסנתרים, לפני ליסט.

וידאל ניצח על האופרה הלאומית של פריז ועל האופרה קומיק ולימד בקונסרבטואר של פריז; בין תלמידיו היו ז'אק איבר ולילי בולאנז'ה. הוא מת בפריז בשנת 1931.

כיום אין זוכרים עוד את יצירותיו. הן כוללות את האופרות "ארוס" (1892), "גרניקה" (1895) ו"לה בורגונד" (1898); הבלט "לה מאלדטה" (1893); קנטטה Ecce Sacerdos magnus; "חגיגה רוסית" (1893); ומוזיקה למחזות "Le Baiser" של תאודור דה בנוויל (1888) ו"La Reine Fiamette" של קאטול מנדז (1898). יחד עם אנדרה מסאז'ה גם תזמר מוזיקה לפסנתר של פרדריק שופן ל"סוויטת מחולות" (1913).

וידאל מוכר יותר כיום הודות לתרגילי ההרמוניה שלו לכלי מקלדת, Basses et Chantes Données, שהיו כלי הוראה חביב על תלמידתו, המחנכת האגדית נדיה בולאנז'ה ובהמשך על רבים מתלמידיה, ביניהם נרסיס בונה, שהוציא לאור במהדורה מחודשת מבחר מתרגילים אלה תחת הכותרת: "פול וידאל, נדיה בולאנז'ה: אוסף של בסים נתונים ומלודיות".

קישורים חיצוניים
----------------

ויקישיתוף מדיה וקבצים בנושא **פול וידאל** בוויקישיתוף

* פול וידאל, באתר MusicBrainz (באנגלית)
* פול וידאל, באתר Discogs (באנגלית)
* פול וידאל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007426590405171
* BIBSYS: 37149
* BNE: XX1652604
* BnF: cb13949089q (data)
* GND: 117398683
* ISNI: 0000 0000 8133 3229
* LCCN: no89001972
* LNB: 000052827
* The Léonore id LH//2707/30 is not valid.
* MusicBrainz: 162955f7-44b1-49ce-a091-2af9146aef24
* NKC: mzk2010593970
* NTA: 317293346
* SNAC: w64j0rwb
* SUDOC: 061792179
* Trove: 1510758
* VIAF: 54338180
* WorldCat: lccn-no89001972

 |
בארמונה של המלכה האדומה, שליטת ארץ הפלאות.
**ארץ הפלאות** (באנגלית: **Wonderland**) היא ארץ בדיונית מתוך ספרו של לואיס קרול "הרפתקאות אליס בארץ הפלאות" (1865).

גאוגרפיה
--------

בסיפור, המעבר לארץ הפלאות נעשה דרך מעבר תת-קרקעי, ואליס מגיעה אליה על ידי נפילה במורד מחילתו של הארנב הלבן, ככל הנראה על גדת נהר התמזה. המיקום של ארץ הפלאות מוערך על פי נתונים אלו להיות מתחת למחוז אוקספורדשייר. קרול לא מציין בספרו באיזה עומק נמצאת ארץ הפלאות, אך אליס דנה בשאלה זו בעצמה עת שהיא נופלת במורד המחילה. היא תוהה האם כבר עברה את מרכז כדור הארץ, והאם תצוץ מצידו השני.

רוב ארץ הפלאות היא אזור מיוער, ויש גדילה מרובה של פטריות. הארץ מלאה בגנים שמורים ומטופחים היטב, ומצויים בה גם בתים, כדוגמת בית הדוכסית וביתו של הארנב הלבן. ידוע גם שקיים בארץ ים וחוף.

שלטון
-----

ארץ הפלאות נשלטת באופן טוטליטרי על ידי המלכה האדומה (קלף מלכה, מסוג לב). המלכה שולטת באכזריות, והמלך האדום נאלץ באופן קבוע לנסות להניא אותה מהוצאות להורג בעריפת ראש. חיות שונות בארמון משמשות ככלי משחק (כדוגמת פלמינגו המשמש כמחבט), ככיסאות, וכהדום לרגליים.

הספר מכיל גם דוכסית, אך מעמדה אינו היה ברור.
כיום אנו יודעים כי הדוכסית היא אחותה הצעירה של המלכה אשר הייתה אמורה לשלוט על הארץ לאחר שגעון אחותה לגודל ראשה 

אך בגלל שהמלוכה בארץ הפלאות היא ממושל לבכור המלכה כבשה את הארץ

אוכלוסייה
---------

מסיבת תה עם הכובען והארנביב.
האוכלוסייה המרכזית היא קלפי משחק שונים: משפחת המלוכה (לב), אנשי חצר (יהלום), חיילים (תלתן), ומשרתים (עלה). בנוסף, ישנם הרבה סוגים של חיות מדברות. בין הדמויות שאליס פוגשת בארץ הפלאות:

* ביל הלטאה
* הזחל
* חתול צ'שייר
* דודו
* עכבר
* דוכסית
* גריפין
* מלך הלבבות
* נסיך הלבבות
* הכובען
* ארנביב
* מלכת הלבבות
* הארנב הלבן

ראו גם
------

* ארץ עוץ
* הארץ התיכונה
* נרניה

קישורים חיצוניים
----------------

* מפה בדיונית של ארץ הפלאות

| לואיס קרול |
| --- |
| יצירות | **הרפתקאות אליס בארץ הפלאות** • **מבעד למראה ומה אליס מצאה שם** • **ציד הסנרק** • **מה שהצב אמר לאכילס** |
| **דמויות אליס בארץ הפלאות** | אליס • הארנב הלבן • הכובען המטורף • ארנביב • חתול צ'שייר • הזחל • מלכת הלבבות |
| **דמויות מבעד למראה** | אליס • המפטי דמפטי • האריה והחד-קרן • טווידלדם וטווידלדי |
| עולמות | ארץ הפלאות • ארץ המראות |
| שירה | ג'ברווקי • סוס הים והנגר |
| אישים | אליס לידל • ג'ון טניאל |
**החוק למניעת זיהום הים מהשלכת פסולת** נחקק בשנת 1983 (תשמ"ג) על ידי המשרד להגנת הסביבה. מטרת החוק היא לגרום להפסקת הטלת פסולת אל שטחי הים של ישראל ככל שניתן, ולעודד מציאת דרכים אחרות ונקיות יותר להיפטר מהפסולת.

הרקע לחוק
---------

לפני חקיקת החוק, השלכת פסולת לים הייתה וזיהומו שכיחה יחסית בקרב הישראלים. לאחר שהחלו פיתוחים מרכזיים בהתפלת מי ים למי שתייה, הובהרו הבעיות במצב זה מבחינת שמירה על בריאות האזרחים. בשלב זה נהיה ברור שדרושים חוקים המטפלים בנושאים אלו.

עיקרי החוק
----------

גוש זפת שנמצא על חוף ניצנים כחלק מאסון הזפת הגדול
החוק אוסר השלכה של כל סוג של פסולת לים בכל צורה, במטרה לשמור על הים ועל החופים נקיים יותר וכדי למנוע זיהומים של הים, לדוגמה הזרמות של ביוב ושפכים לים ומזהמים אחרים שפוגעים בחיי הים ובאיכות המים.

### הוועדה למתן היתרים

החוק נאכף על ידי הוועדה למתן היתרים - ועדה אשר ממנה השר להגנת הסביבה, ובה גם נציגים של גופים ציבוריים אחרים שעניינם לשמור על הסביבה. תפקיד ועדה זו הוא לפקח על מקרים הקשורים לחוק, לשנות ולהוסיף לחוק כשצריך.

נכון לשנת 2009 מורכבת הוועדה מנציגים של כמה משרדים - משרד הביטחון, הבריאות, התחבורה, התעשייה והמסחר, התיירות, וגופים נוספים אשר מעוניינים בשמירה על איכות הסביבה.

בנוסף, יש לוועדה הסמכות לספק היתרים להשלכת פסולת - אישורים מיוחדים להשלכת סוגי פסולת מסוימים במקרים אשר הוועדה רואה לנכון. כדי לקבל היתר צריך להגיש בקשת היטל לוועדה, בה הוא מתאר את המקרה ומדוע הוא זקוק להיתר, החוק מחייב לענות לבקשה תוך עד 75 ימים מיום הגשתה. בנוסף, החוק מחייב לשלם על כל סוג של היטל לים, במטרה להביא להפנמה של העלויות לטיפול הים, בדרך כלל העלויות יהיו בקירוב ל 300 ש"ח ליום, אך מספר זה משתנה בהתאם לכמות ההטלה, לחומרים, ולעוד משתנים.

לועדה ישנה גם סמכות למתן היתרי חירום, היטלים מיוחדים אשר אמורים להינתן רק במקרי חירום כאשר אין דרך אפשרות סבירה למנוע את ההזרמה, או במקרים המתייחסים לתאונות או נזקים בשל אירוע חריג. החוק קובע שעל הוועדה לדון בהיתרי חירום תוך 72 שעות מהגשתם, ושהם עלולים לעלות עד כ 10,000 ש"ח ביום.

מחלוקת סביב החוק
----------------

ישנם מקרים רבים בהם ניתנים היתרים והיתרי חירום שאינם הכרחיים, ובמקרים רבים החוק אינו מטפל בבעיה שלשמה נועד באופן אפקטיבי, ולכן רבים טוענים כי הוא זקוק לניסוח חדש ומקיף יותר. למרות זאת, בתוך הוועדה למתן היתרים ישנן מספר עמותות לשמירה על איכות הסביבה, שהצטרפו כדי לוודא כי היתרים אינם ניתנים ללא סיבה, לדוגמה עמותת "צלול".

### עונש על אי ציות לחוק

החוק קובע שהעונש על הטלת פסולת לים יכול לנוע בין שנת מאסר וקנס בסביבות 185,000 ש"ח, לבין 3 שנות מאסר או כפל הקנס. גובה העונש תלוי בנסיבות מקשיחות קיימות, למשל במקרים בהם נגרם נזק ממשי לים, או כאשר הנזק נעשה על ידי תאגיד.

ראו גם
------

* אסון הזיהום הימי בזפת לאורך חופי ישראל (2021)

הערות שוליים
------------

1. ↑  מקור מידע- ויקיטקסט, באתר ויקיטקסט
2. ↑  חוק למניעת זיהום הים מהטלת פסולת, באתר נבו
3. 1 2  חוק למניעת זיהום הים (פסולת), באתר אדם טבע ודין
**ארץ הפרווה** (בצרפתית: **Le Pays des fourrures**) הוא רומן הרפתקאות מאת הסופר הצרפתי ז'ול ורן מסדרת הספרים שלו **Voyages Extraordinaires (אנ')**, שיצא לראשונה על ידי פייר-ז'ול הצל בשנת 1873. הספר מספר על תחנה שהקימו סוחרי פרווה על קרחון־ענק בצפון קנדה ש"נתלשת" ומשייטת ברחבי האוקיינוס.

הרומן פורסם כסדרת מאמרים ב-*Magasin Éducation et de Récréation* מספטמבר 1872 עד דצמבר 1873. המהדורה הצרפתית המקורית הראשונה עם שני הכרכים והמהדורה המאוירת הראשונה בפורמט גדול פורסמו בשנת 1873. התרגום הראשון לאנגלית, מאת נ. ד'אנברס (שם בדוי של גברת ארתור (ננסי) בל), פורסם גם הוא בשנת 1873.

הספר תורגם לעברית על ידי ג. בן־חנה [גדליהו אמיתי] בשם **הקצין גובסון**, בשנת 1954, יצא לאור על ידי הוצאת שמעוני.

תקציר עלילה
-----------

בשנת 1859, סגן ג'ספר הובסון וחברים אחרים בחברת מפרץ הדסון עוברים דרך הטריטוריות הצפון-מערביות של קנדה לקייפ באת'רסט שבאוקיינוס הקרח הצפוני, במשימה להקים מאחז בקו הרוחב 70 מעלות, צפונית לחוג הארקטי.

האזור אליו הם מגיעים עשיר מאוד בחיות בר ומשאבי טבע. ג'ספר הובסון והצוות שלו מקימים מאחז. בשלב מסוים, מתרחשת רעידת אדמה, ומכאן ואילך, נראה שחוקי הפיזיקה השתנו (ליקוי חמה שאמור להיראות כמלא, נראהכ חלקי בלבד; הגאות והשפל אינם מורגשים יותר וכדומה). בסופו של דבר הם מבינים שהם נמצאים על קרחון, שנפרד מהקרח שבאוקיינוס הקרח הצפוני ושנסחף דרומה.

הובסון מבצע מדידה יומית כדי לדעת את מיקומו של הקרחון. הקרחון עובר את מיצרי ברינג. הקרחון (שהופך קטן בהרבה, מכיוון שהמים החמים יותר המיסו חלקים ממנו) מגיע סוף סוף לאי קטן. ספינת לווייתנים דנית מוצאת אותם. כל חברי הצוות של הובסון חולצו, וכולם שורדים.

היסטוריית הפרסום
----------------

* 1873, בריטניה, לונדון: סמפסון נמוך, תאריך פרסום נובמבר 1873; המהדורה הראשונה בבריטניה, שתורגמה על ידי גברת ארתור (ננסי) בל, כ-*The Fur Country or Seventy Degrees North Latitude*
* 1874, ארצות הברית, בוסטון: ג'יימס אוסגוד, תאריך פרסום 1874; המהדורה הראשונה בארצות הברית
* 1955, ישראל, תרגום: ג. בן־חנה בשם **הקצין גובסון**

קישורים חיצוניים
----------------

ויקישיתוף מדיה וקבצים בנושא **ארץ הפרווה** בוויקישיתוף
* על הספר, באתר סימניה

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 261383477
* VIAF: 184024587
* WorldCat (עם VIAF): 184024587

 |
קבוצות של קולטני דופמין - קולטן דופמין D1 משתייך לקולטני דופמין ממשפחת D1 יחד עם קולטן D5
מיקומו של קולטן D1 בתא הבתר-סינפטי
**קולטן דופמין D1** או **DRD1**, הוא חלבון שבבני אדם מקודד על ידי הגן DRD1, אשר משמש כקולטן דופמין. יחד עם קולטן דופמין D5 הוא מרכיב את קולטני דופמין ממשפחת D1.

קולטני דופמין D1, הם קולטנים בתר-סינפטיים נפוצים יחסית. גירוי קולטני D1 מביא לעלייה ברמת השליח השניוני cAMP בתא.

קולטני D1 נמצאים באזור הסטריאטום ובמיוחד באזורים האחראים על תנועה. באזור זה יש קשר הפוך בין פעולת האצטילכולין לבין פעולת הדופמין.

לקולטני D1 שבקליפת המוח הקדם-מצחית יש חשיבות גדולה לזיכרון העבודה.
במהלך ביצוע של מטלה המתבססת על זיכרון העבודה, הדופמין פועל על קולטני D1 לצורך הפחתת יחס אות לרעש וייצוב של הדימוי המנטלי.

השפעות על קולטן דופמין D1
-------------------------

הריכוז של נשא הדופמין יכול להשפיע על אופן פעולתו של קולטן הדופמין D1.
זאת משום ששינויים בביטוי של נשא הדופמין יכולים לשנות באופן דרמטי את משך הזמן והעוצמה של האות הדופמינרגי בקולטנים שלו.

היבטים רפואיים
--------------

קלוזאפין הוא אנטגוניסט של קולטן דופמין D1. הוא משמש כתרופה אנטי-פסיכוטית לא טיפוסית לטיפול בסכיזופרניה, בהפרעות מצב רוח ובמחלות נפש נוספות המלוות בפסיכוזה.

ראו גם
------

* אגוניסטים לדופמין

קישורים חיצוניים
----------------

ויקישיתוף מדיה וקבצים בנושא **קולטן דופמין D1** בוויקישיתוף
* "Dopamine Receptors: D1". *IUPHAR Database of Receptors and Ion Channels*. International Union of Basic and Clinical Pharmacology.

הערות שוליים
------------

1. 1 2  מוניץ, ח' (עורך). (2016). **פרקים נבחרים בפסיכיאטריה**. מהדורה שישית. תל אביב: דיונון.
2. ↑  Floresco, S. B. & Magyar, O. (2006). Mesocortical dopamine modulation of executive functions: Beyond working memory.Psychopharmacology, 188(4), 567-85.
3. ↑  Arnsten, A. F. (2011). Catecholamine influences on dorsolateral prefrontal cortical networks. Biological psychiatry, 69(12), e89-e99.
4. ↑  Söderqvist, S. Nutley, S. B. Peyrard-Janvid, M. Matsson, H. Humphreys, K. Kere, J. & Klingberg, T. (2012). Dopamine, working memory, and training induced plasticity: Implications for developmental research. Developmental psychology, 48(3), 836.
5. ↑  Tripp, G. & Wickens, J. R. (2009). Neurobiology of ADHD. Neuropharmacology,57(7), 579-589.
6. ↑  Binder, M. D. Hirokawa, N. Windhorst, U. & Hirsch, M. C. (2009). Encyclopedia of Neuroscience. Springer.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**איברהים לאלה שואייבו** (באנגלית: **Ibrahim Lalle Shuaibu**; נולד ב-19 בדצמבר 1996) הוא כדורגלן ניגרי המשחק בעמדת החלוץ.

קריירה
------

שואייבו התחיל את הקריירה שלו באקדמית הכדורגל "גולדן בוט". בעונת 2015 הצטרף לקבוצת גיווה מליגת העל הניגרית.

ב-30 בינואר 2016 שואייבו חתם בהוגסונד מליגת העל הנורווגית לשלוש עונות. ב-13 במרץ 2016 שואייבו ערך את הופעת הבכורה שלו בקבוצה בניצחון 0-1 נגד סרפסבורג 08. ב-16 במאי 2016 הבקיע את שער הבכורה שלו בקבוצה בניצחון 0-1 נגד ואלרנגה.

ב-5 באפריל 2018 שואייבו הושאל לקונסווינגר מהליגה הנורווגית השנייה עד לסיום העונה. שואייבו סיים את העונה עם 15 שערים ב-29 משחקי ליגה.

ב-3 בפברואר 2019 שואייבו חתם בבני סכנין עד לתום העונה בישראל. בסיום העונה, ירדה סכנין לליגה הלאומית ושואייבו חזר להוגסונד.

בינואר 2020, שואייבו חתם במיונדלן.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  העונה בישראל נגמרת בחודש מאי ואילו בנורווגיה בסוף השנה הקלנדרית
2. ↑  דורון בן דור, ‏איברהים שואייבו חתם בסכנין עד תום העונה, באתר ONE‏, 3 בפברואר 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"איברהים שואייבו"**.
**מִיקְטְלָן** הוא עולם המתים במיתולוגיה האצטקית. על פי האמונה של האצטקים מרבית המתים, לאחר מותם, הגיעו למיקטלן, מקום אשר נמצא בצפון הרחוק. 

במיקטלן תשעה אזורים, והמסע ביניהם היה ארוך וקשה. משך המסע בין האזור הראשון לאזור התשיעי, לפי האמונה האצטקית, נמשך ארבע שנים, ובין המכשולים שעל המתים לעבור היו מעבר הרים בו ההרים התנגשו אחד בשני, ומחצו את העוברים, וכן שדה שנושבת בו רוח של סכינים חדים, ונהר בו זורם דם.

במיקטלן שולטים אל המוות מיקטלנטקוטלי (מילולית: "מלך עולם המתים") ורעייתו מיקטקקיוואדל ("מלכת עולם המתים").

בנוסף, בעולם המתים התגוררו אלים נוספים:

* קיהואקואטל - אלה השולטת ברוחות הרפאים (הקיהואטטאו)
* אקולנאהואקאטל
* אקולנהואקטל

על פי האמונה האצטקית, לאחר המוות הגיעו מרבית המתים למיקטלן. אולם לוחמים שהוקרבו (קורבנות אדם) כחלק מפולחן השמש לא הגיעו למיקלטן, אלא הגיעו למזרח וליוו את השמש בעת זריחתה, ונשים שמתו במהלך הלידה ליוו את השמש בעת שקיעתה במערב. בנוסף, אנשים שמתו בטביעה הגיעו למקום שנקרא טללוקן ונשלט על ידי אל הגשם טללוק.

קישורים חיצוניים
----------------

ויקישיתוף מדיה וקבצים בנושא **מיקטלן** בוויקישיתוף
* בריאת העולם במיתולוגיה האצטקית
* עולם המתים במיתולוגיה האצטקית
**איברהים עבדול ראזאק** (נולד ב-18 באפריל 1983) הוא כדורגלן גנאי המשחק בעמדת הקשר.

עבדול ראזאק החל את הקריירה שלו בקבוצת מייטי ג'.ק. מגאנה בעונת 1998/99 וכן שיחק במדי נבחרת גאנה. בעונת 1999/00 שיחק במדי קבוצת אולבורג מדנמרק. בעונת 2000/01 שיחק במדי קבוצת אמפולי מאיטליה. בעונת 2001/02 וכן בעונה נוספת לאחר מכן שיחק בקבוצת איי אס סנט אטיין בצרפת. בעונת 2003/04 חזר לשחק בקבוצת אמפולי ובמהלך העונה עבר לקבוצת מליט בגאנה. בשנה זו אף שיחק במדי הנבחרת באולימפיאדת אתונה 2004. 

בעונת 2004/05 עבר לשחק במדי מכבי נתניה. בכל הקבוצות בהן שיחק עבדול ראזאק הוא סבל מבעיית פציעות כאשר החמורה שבהן אירעה בסוף עונת 2005/06, אז נוטרל למספר חודשים ממשחק עד שנותח בספטמבר 2006 על חשבונו של הבעלים החדש דניאל יאמר. בסוף השנה הושאל ראזאק להפועל רעננה מן הליגה הלאומית כדי לתת לו חצי שנה של חזרה לכושר משחק. בתום העונה ברעננה הוא חזר לליברטי פרופשיונאלס מגאנה, ולאחר מכן חתם באל-אתחאד מליגת העל המצרית, אותה עזב כעבור שנה וחצי בגלל תום חוזהו. בשנת 2010 עבר השחקן להפועל עכו ובינואר 2011 חתם ל 4 וחצי עונות בהפועל באר שבע. לאחר חצי עונה בלבד שוחרר מהמועדון, ועבר לשחק בווייטנאם.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu
**מישור ויסקונסין** או **רמת ויסקונסין** (באנגלית: **Wisconsin Plateau**) היא מישור גדול מכוסה קרח במרכז רכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

גובהה של הרמה, ברובה, 2,800 מטרים מעל פני הים.

במזרחה, ובדרום מזרחה, הרמה משתפלת ויורדת בהדרגה, עם מדרגות קרח קלות, ומתמזגת עם רמת הקרח הפנימית של רכס ויסקונסין.

בצפונה, ובצפון - מערבה, הרמה יורדת בפתאומיות, ובמדרגות תלולות היוצרות צוקים שגובהם מעל 1,000 מטרים.

היסטוריה
--------

### גילוי ומיפוי הרמה

הרמה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמה של הרמה ניתן לה על ידי הוועדה המייעצת לשמות אנטארקטיים.

הרמה נקראת על שם רכס ויסקונסין, שבמרכזו היא נמצאת.

שמו של רכס ויסקונסין ניתן לו על ידי הוועדה המייעצת לשמות אנטארקטיים. הרכס נקרא על שם אוניברסיטת ויסקונסין – מדיסון בצפון ארצות הברית, שמטעמה נשלחו חוקרים רבים לאנטארקטיקה.

לקריאה נוספת
------------

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, P 203
• Molly O’Rourke Patterson, **The response of Antarctic ice volume, global sea-level and southwest Pacific Ocean circulation to orbital variations during the Pliocene to Early Pleistocene**, A thesis Submitted to Victoria University of Wellington

קישורים חיצוניים
----------------

* מישור ויסקונסין באתר הסקר הגאולוגי של ארצות הברית
* מישור ויסקונסין באתר הגאזט האנטארקטי של ממשלת אוסטרליה
* מישור ויסקונסין באתר הגאזט האנטארקטי המשווה SCAR של ממשלת אוסטרליה
* מישור ויסקונסין באתר mindat

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7  מידע גאוגרפי והיסטורי
3. ↑  מקור שמו של רכס ויסקונסין

| רכס ויסקונסין |
| --- |
| מישורים | ויסקונסין |
| הרים | גודווין • לנץ • לשאק • מינשו • סויאט • פורה • פילי • קופמן • רוססקי • שיטס |
| קרחונים | דייוויסוויל • הונמה • נורפוק |
| נונאטאקים | אנגוס • בייקר • ג'ירלוף |
| קניונים | פרקינס |
**איברהימה קאסורי פופאנה** (נולד ב-1954) הוא פוליטיקאי גינאי שכיהן כראש ממשלת גינאה מ-21 במאי 2018 עד 5 בספטמבר 2021.

פופאנה הוא מומחה למדיניות כלכלית, מילא בעבר מספר תפקידים אסטרטגיים בממשל גינאה, בהם שר המדינה להשקעות ושותפויות ציבוריות-פרטיות תחת ממשל אלפא קונדה ושר הכלכלה והפיננסים תחת ממשל לנסנה קונטה. כמו כן, הוא היה מועמד לנשיאות בשנת 2010.

ביוגרפיה
--------

איברהימה קאסורי פופאנה נולד בפורכריה (גינאה התחתונה) למשפחה של איכרים מוסלמים. בשנת 2000 עזב את הממשלה והחליט לנסוע לחו"ל. תחילה טס לסנגל ואחר כך לארצות הברית. בשנת 2002 השיג דוקטורט בפיתוח, מימון ובנקאות כשלמד באמריקן יוניברסיטי בוושינגטון והיה יועץ בינלאומי.

### כהונתו כראש הממשלה

ב-21 במאי 2018 מונה איברהימה קאסורי פופאנה לראש ממשלת גיאנה בידי הנשיא אלפא קונדה. הוא הודיע על תוכנית שאפתנית להפחתת עוני במדינה שמטרתה לעזור ל-40% מהגינאים ולהצילם מעוני קיצוני עד 2025.

ב-2021 במהלך ההפיכה הצבאית בגינאה הודח פופאנה מתפקידו.

קישורים חיצוניים
----------------

ויקישיתוף מדיה וקבצים בנושא **איברהימה קאסורי פופאנה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2021103715
* VIAF: 22163155709101310251
* WorldCat (עם VIAF): 22163155709101310251

 |
**מוריקה מבריקה** (שם מדעי: *Moricandia nitens*) הוא מין של צמח ממשפחת המצליבים. תפוצתו העולמית במדבריות מצפון אפריקה ועד דרום-מערב אסיה. בישראל הוא נפוץ בנגב ובערבה.

מאפיינים
--------

צומח בחורף ותחילת האביב מדצמבר ועד אפריל. גדל בדרך כלל באזור מדברי וצורת חייו היא בן-שיח. הוא גדל בשטח יבש עם קרקע חצצית. בעל גבעול עגול וארבעה עלי כותרת בלבד בצבעים ורוד וסגול. מבנה העלים הוא כך שכל עלה הוא בכל מפרק. גובהו מתנשא לכ-20–55 ס"מ. אורך צינור הכותרת הוא כסנטימטר אחד וקוטר האגן הוא כסנטימטר וחצי או יותר. בפרח ישנם שני צופנים חיצוניים בבסיס הגביע אשר מפרישים כמות גדולה של צוף. הצוף שלו מצטבר במאגר שמור בתחתית הגביע הארוך ור דבורים בעל חדק ארוכה יכול ליהנות מהצוף הנדיר של פרח. הוא אכיל גם על ידי בני אדם וטעמו חרדלי חריף.

שימושים רפואיים
---------------

משתמשים בו בארץ לרפואה העממית במגוון מחלות ותופעות. כדי להקל על כאבי גב ניתן להכין דבק משורשים מבושלים של הצמח. כדי להוריד חום גוף ניתן לשתות חליטת עלית ובנוסף גם לכאבי בטן ונגד שלשול. ניתן להשתמש בחליטת עלים שמרתיחים בשמן זית לריפוי פצעים בנוסף גם לדימומים מהאף או מדימומים פנימיים.
בגלל טעמו הוא משמש גם לתיבול בחלב או מוצרי חלב.

קישורים חיצוניים
----------------

ויקישיתוף מדיה וקבצים בנושא **מוריקה מבריקה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |
**מישור מארין** או **מישור מרין** (באנגלית: **Marine Plain**) הוא מישור הממוקם בחצי האי מיול, באזור חוף אינגריד כריסטנסן, בארץ הנסיכה אליזבת, שבאנטארקטיקה.

המישור ממוקם כ-10 קילומטרים דרומית - מזרחית לתחנת דייוויס.

אורכו של המישור 3 קילומטרים (בכיוון צפון-צפון מערב), ורוחבו 1 קילומטרים.

שטחה של הרמה 10 קילומטרים רבועים.

גובהו של המישור 20 מטרים מעל פני הים.

היסטוריה
--------

### אזור אנטארקטי מוגן במיוחד

המישור הוא אזור אנטארקטי מוגן במיוחד (ASPA) מספר 143, המוגן מכוח אמנת אנטארקטיקה, וזאת בשל חשיבותו המדעית הרבה.

המישור הוא אתר חשוב בחקר פלאוקלימטולוגיה, וזאת בשל מספר הרב של מאובנים חסרי חוליות שהתגלו באזור, ובין היתר מאובנים של דולפין מתקופת פליוקן. באזור נמצאו גם מאובנים אחרים, ובהם מאובני דגים, וכן מאובני בעלי חיים חסרי חוליות מגוונים הכוללים: רכיכות, חלזונות, צורניות, ומעשירי רגל.

לקריאה נוספת
------------

• Quilty, P. (2006), **Landform evolution in the Marine Plain region, Vestfold Hills, East Antarctica**, Antarctic Science, 18(2), 239-259. doi:10.1017/S0954102006000289

• Patrick G. Quilty, Thomas A. Darragh, Stephen J. Gallagher & Lucy A. Harding, **Pliocene Mollusca (Bivalvia, Gastropoda) from the Sørsdal Formation, Marine Plain, Vestfold Hills, East Antarctica: taxonomy and implications for Antarctic Pliocene palaeoenvironments**, Alcheringa 40, XXX–XXX. ISSN 0311-5518,

קישורים חיצוניים
----------------

* מישור מארין באתר הגאזט האנטארקטי המשווה SCAR של ממשלת אוסטרליה
* מישור מארין באתר הספרייה הלאומית של אוסטרליה

הערות שוליים
------------

1. 1 2 3 4  מידע גאוגרפי והיסטורי
2. ↑  ראו ב"לקריאה נוספת" במאמר "Pliocene Mollusca (Bivalvia, Gastropoda) from the Sørsdal Formation, Marine Plain, Vestfold Hills, East Antarctica: taxonomy and implications for Antarctic Pliocene palaeoenvironments"
3. 1 2 3  תיאור אזור אנטארקטי מוגן במיוחד 143
**מוריץ מאייר-מאהר** (בגרמנית: **Moritz Mayer-Mahr**;‏ 17 בינואר 1869 – 30 ביולי 1947) היה פסנתרן ומורה לפסנתר גרמני ממוצא יהודי.

ביוגרפיה
--------

מוריץ מאייר-מאהר נולד במנהיים למשפחת סוחר יהודי. הוא התחיל לנגן פסנתר בגיל צעיר. בשנים 1886–1890 הוא למד הלחנה באקדמיה לאמנויות בברלין.

לאחר סיום הלימודים מאייר-מאהר עשה סבב הופעות כסולן, כצמד פסנתרנים וכחלק של שלישייה לצד היינריך גרינפלד. בין השנים 1910–1930 הוא עשה הקלטות של יצירות מאת פרנץ ליסט, פרדריק שופן ומלחינים נוספים.

בשנת 1892 מוריץ מאייר-מאהר החל ללמד בקונסרבטוריון של ברלין. בין תלמידיו היו יאשה ספיבקובסקי, מנפרד גורליט, רוזה אטקין ופסנתרנים נוספים. באותה תקופה הוא פרסם יצירות לפסנתר מאת יוהנס ברהמס וקארל צ'רני.

החל משנת 1907 מוריץ מאייר-מאהר היה בין שופטי תחרות פסנתרנים שנערכה בברלין. לאחר תרומות גדולות שהוא קיבל ליום ההולדת ה-60, מוריץ מאייר-מאהר הקים קרן לתלמידי פסנתר צעירים.

לאחר עליית הנאצים לשלטון מוריץ מאייר-מאהר איבד בהדרגה כל התפקידים במערכת הציבורית. בשנת 1936 נאסר אליו לעסוק במוזיקה. הוא היה ממשיך להופיע בהופעות של הקהילה היהודית של העיר. בשנת 1938 הוא הואשם בכך שערך שיעורים ללא תשלום למרות איסור מפורש.

בשנת 1940 מוריץ מאייר-מאהר ואשתו קיבלו אישור לעזוב את הגרמניה הנאצית תחילה לנורווגיה ולאחר כיבושה לשוודיה. הוא נפטר בגוטנבורג בשנת 1947.

בנו רוברט שנותר בגרמניה נספה באושוויץ.

קישורים חיצוניים
----------------

ויקישיתוף מדיה וקבצים בנושא **מוריץ מאייר-מאהר** בוויקישיתוף

* מוריץ מאייר-מאהר, באתר Discogs (באנגלית)
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265278705171
* BIBSYS: 8043076
* BnF: cb14769221v (data)
* GND: 116963670
* ISNI: 0000 0001 1070 1917
* LCCN: no93020803
* NKC: xx0056409
* NTA: 33313169X
* Trove: 1193011
* VIAF: 71657465
* WorldCat: lccn-no93020803

 |
**מורלט קשיש** (שם מדעי: *Synthliboramphus antiquus*) הוא מין של עוף ימי ממשפחת האלקיים.

מאפיינים
--------

המורלט הוא מהקטנים שבמיני האלקיים כשאורכו מגיע ל-24–27 ס"מ ומשקלו ל-177–249 גרם. הזכרים גדולים יותר מהנקבות. זהו עוף נמוך קומה ההולך בצורה מגושמת ביבשה ובעל רגליים קטנות עם קרומי שחייה, מקור קטן, ראש ומקור כהים עם קצה מקור ורוד וגוף חום. הבטן והחזה לבנים וכך גם הלחיים. הזנב והכנפיים קצרים. התעופה של מין זה מתאפיינת במכות כנפיים תכופות ומהירות ובהטלטלות מצד לצד.

המורלטים חיים במושבות קטנות ומתרבים בים הצהוב שלחופי סין, לאורך חופי רוסיה הפסיפית ועד לאיי היידי גוואי (אנ') שלחופי קולומביה הבריטית. חלק מהמורלטים נודדים 8,000 ק"מ עד לחופי הקינון שלהם. הם מקננים מתחת לעצים גדולים באיים ומטילים 1–2 ביצים. האפרוחים הבוקעים יוצאים מיד לשחות בים, מה שנחשב כהתבגרות המהירה ביותר בעולם העופות.

הבוגרים נאלצים להסתתר מעופות דורסים כמו בז נודד או עיטם לבן ראש וגם מחולדות, שטורפות את הביצים. רבים מהמורלטים הצעירים הבוקעים נטרפים על ידי טורפים ומעטים מגיעים לים.

הם אוכלים דגים וסרטנים קטנים שהם תופסים בצלילה מתחת למים. הם משתמשים בכנפיהם כדי לעופף בתוך המים בעקבות טרפם.

תת-מינים
--------

* *Synthliboramphus antiquus antiquus* - נפוץ בצפון מזרח אסיה, האיים האלאוטיים ובמערב קנדה.
* *Synthliboramphus antiquus microrhynchos* - נפוץ באיי קומנדור שבמזרח רוסיה.

קישורים חיצוניים
----------------

ויקישיתוף מדיה וקבצים בנושא **מורלט קשיש** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  מורלט קשיש באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292748005171
* NDL: 00577442

 |
**מישור מרידיאני**
(למפת מאדים מוגדלת)מישור מרידיאני**מישור מרידיאני**(למפת מאדים רגילה)מישור מרידיאני**מישור מרידיאני**
צילום ממוחשב של מרבצי ההמטיט על פני מישור מרידיאני
**מישור מרידיאני** הוא אזור הממוקם 2 מעלות דרומה מקו המשווה שעל פני כוכב הלכת מאדים. אורכו כ-127 ק"מ ורוחבו כ-63 ק"מ.
המקום התפרסם בעקבות גילוין של תכונות מיוחדות בו, אשר עשויות להצביע על היותו בעבר קרקעיתו של אוקיינוס ובהתאם לכך הימצאות מים בו. 
מכתש איירי הנמצא במישור נקבע כמקום בו עובר קו האורך 0° (בדומה לגריניץ' בכדור הארץ) וכל שאר קווי האורך שעל פני המאדים מתייחסים אליו.

סיבות המחקר
-----------

בשנת 2004 הנחיתה נאס"א את גשושית האופורטוניטי במישור מרידיאני, כדי לחקור את מאפייניו המינרליים והגאולוגיים של המקום. המיקום נבחר
בעקבות מידע שהתקבל ממכשיר הספקטרומטר אשר הותקן בחללית מרס גלובל סרוויור, ואשר הצביע על קיום כמות רבה של המינרל המטיט על פני הקרקע.
המטיט נוצר בתהליכים שונים אשר רובם כרוכים בהימצאות מים. בנוסף ראו החוקרים טרם נחתה האופורטיוניטי מבנים התואמים במאפייניהם לסלעי משקע.

תוצאות המחקר
------------

עם נחיתת האופוטוניטי על המאדים זוהו סלעים אשר הכילו כמות רבה (כ-40% ממשקל הסלעים) של מלחים גופריתיים. ריכוז שכזה עשוי להיווצר בעקבות התנדפות מים המעורים בגופרית, כלומר בסלעי משקע.
בהמשך התגלו כדוריות המטיט אשר נוצרו על פי הסברה כתוצאה מחלחול מים רוויי ברזל אל סלעי המשקע שנוצרו קודם להם.
גם מבחינה גאומורפולוגית התגלה מישור מרידיאני כבעל דמיון למתווה קרקעית אוקיינית.

ראו גם
------

* מכתש ביגל

קישורים חיצוניים
----------------

ויקישיתוף מדיה וקבצים בנושא **מישור מרידיאני** בוויקישיתוף

הערות שוליים
------------

1. ↑  Destination: Meridiani Planum - NASA Science

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007403813605171
* LCCN: sh2017002940

 |
מורמילו מנצח, בציורו של ז'אן-לאון ז'רום מ-1872 "עם אגודל למטה" (Pollice verso)
תיאור של מורמילו (משמאל) נלחם נגד תראקי (מימין), שנת 200 לספירה.
ה**מורמילו** (ברבים: מורמיליונס) היה היורש של הגלדיאטור הגאלי, שהספיק להשתלב בחברה הרומאית בתקופת הקיסרות הרומית, ועד ימי שלטונו של אוגוסטוס כבר לא היה רצוי לכנות אותו בשם שמתאר אותו כזר (מגאליה), ולכן מעמד הגלדיאטור "הגאלי" נעלם.

ציוד
----

סימן ההיכר של המורמילו היה הקצה הגבוה של הקסדה שלו אשר ביחד עם השוליים הרחבים שלה, עוצבה במידה מסוימת כמו דג, ולכן נקרא מורמילו, מהשם היווני Murma - סוג של דג מים מלוחים.
מציודו:

* גלאדיוס - חרב רומאית קצרה.
* סקוטום (Scutum) - מגן גבוה ומלבני שהיה בשימוש הלגיון הרומאי.
* מאניקה (Manica) - מגן לוחות על זרועו הימנית.
* גאלאה (Galea) - קסדה גדולה שהייתה בשימוש הלגיון הרומאי, בדרך כלל עשויה ברונזה, עם מגן פנים שעוטר בצורה של דג.

בנוסף הוא לבש כיסוי חלציים (Subligaculum), חגורה (Cintus), עטיפות עבות מאוד בחלק התחתון של רגל שמאל שלו (שנועדו להגן על רגלו השמאלית מפני התקפה ומפני המגן שלו עצמו), וגייטר (gaiter) על רגלו הימנית.

סגנון הלחימה
------------

סגנון הלחימה של המורמיליונס היה מתאים לגברים כבדים עם כתפיים חזקות, שיעזרו להם לסחוב את המשקל של המגן שלהם. המורמילו היה תלוי בכוחו ובסיבולת שלו כדי לשרוד נגד יריבים שהיו מותאמים יותר להתקפה. המגן המלבני נתן לו יתרון בהגנה והגלאדיוס איפשר לו לתקוף את אויביו כשהיו בטווח קרוב, המורמיליונס אומנו לבעוט ביריביהם עם רגליהם שהיו מוגנות יחסית.

יריביו
------

המורמילו בדרך כלל נלחם נגד התראקי או ההופלומכוס, עמו היה לו במשותף בכל הקשור לציוד (גלאדיוס, מאניקה, וקסדה בסגנון דומה).מספר מחברים עתיקים, כולל ולריוס מקסימוס וקווינטיליאנוס טוענים כי הוא גם נלחם באופן קבוע נגד הרטיאריוס. שילוב שבהחלט נחשב יוצא דופן, איטי אך משוריין בכבדות כנגד מהיר אך מאובזר באורח קל. עם זאת, שילוב זה שנוי במחלוקת, ותיאורים של מורמיליונס מראים אותם נלחמים כנגד התראקי או ההופלומכוס ולא כנגד הרטיאריוס. 

דוגמאות של זיווג בין המורמיליונס לסוגי גלדיאטורים אחרים אפשר לראות בפרסקאות וגרפיטי בפומפיי. בדוגמה שהשתמרה היטב [1] מורמילו בשם מרקוס אטילוס, אשר לזכותו קרב אחד וניצחון אחד, מתואר עומד מעל דמותו המובסת של לוציוס ראסיוס פליקס (Lucius Raecius Felix), שלזכותו 12 קרבות ו-12 ניצחונות. יריבו מוצג כורע, ללא נשקו וללא קסדתו. בגרפיטי נרשם כי פליקס שרד את הקרב וקיבל את חירותו (Manumission).

ראו גם
------

* רטיאריוס

קישורים חיצוניים
----------------

ויקישיתוף מדיה וקבצים בנושא **מורמילו** בוויקישיתוף
* ממצאי שלד שייתכן והיה של מורמילו, ומידע נוסף(הקישור אינו פעיל) (באנגלית)
* אוניברסיטת שיקגו המורמילו, וקסדתו (באנגלית)
* סוגי גלדיאטורים, מידע ותמונות רסטורציה (באנגלית)

הערות שוליים
------------

1. ↑  למעשה זהו סקיוטור, גרסה של המורמילו שנועדה להילחם כנגד הרטיאריוס
כפר באר'לבי בנפת לנצ'חותי
**מישור קוֹלכֵתִי** (בגאורגית: **კოლხეთის დაბლობი**) הוא מישור במערב גאורגיה. מרבית שטחו מצוי תחת ריבונותה של גאורגיה; חלקו הצפון-מערבי נשלט על ידי הבדלנים של חבל אבחזיה.

גבולות מישור קולכתי: מצפון-מערב למישור מתנשאים הרי הקווקז הגדול; חלקו הצפון-מזרחי של המישור מופרד מאותם הרים על ידי הרמה המישורית הגבוהה של רצ'ה; ממזרח למישור (במרכז גאורגיה) מצויים הרי ליחי, שמפרידים אותו מהעמקים של מזרח גאורגיה; בדרום, המישור גובל בהרי הקווקז הקטן. (רכס הרי ליחי, שממזרח למישור, מחבר את הרי הקווקז הגדול שמצפונו אל הרי הקווקז הקטן שמדרומו); גבולו המערבי של המישור הוא הים השחור.

צורתו של מישור קולכתי מזכירה משולש, שבסיסו הרחב חוף הים השחור במערב, ואילו קודקודו הנגדי נמצא בקצה המזרחי של המישור, בקרבת העיר זסטפוני שבחבל אימרתי. בצפון-מערב ובדרום-מערב, המישור חודר כרצועות שפלה צרות בין ההרים לים.

במישור קולכתי שורר אקלים סובטרופי גשום (לח ומאוזן). הטמפרטורה הממוצעת של החודש הקר ביותר, ינואר, היא 5 מעלות חום; הטמפרטורה הממוצעת של החודש החם ביותר, אוגוסט, הוא 22.5 מעלות חום. הגשמים הרבים ביותר יורדים בחלקו הדרום-מערבי של המישור, על חוף הים השחור בחבל אג'ריה; כמותם השנתית הממוצעת שם היא 2500 מילימטרים. ככל שמתרחקים מהים, כמות הגשמים פוחתת; הכמות הממוצעת של הגשמים במזרח המישור היא 1200 מילימטרים. המישור מאופיין במשטר רוחות מעורב: בריזות מערביות לחות מכיוון הים השחור ורוחות פן יבשות ממזרח.

מישור קולכתי נוטה בשיפוע קל כלפי מערב - לכיוון הים. המישור בנוי מאדמת סחף שטוחה (שהובאה אליו על ידי הנהרות שחוצים אותו) ומגבעות עד גובה 200 מטרים, שחלקיקיהן נסחפו למקום על ידי רוחות. מעט יותר מ-10% מקרקע המישור הוא ביצתי (בעיקר בחלקו המערבי).

הנהר העיקרי של חבל קולכתי הוא ריוני. יובליו העיקריים של ריוני הם הנהרות קווירילה, חניסצקאלי, צחניסצקאלי וטחורי. גם הנהרות אנגורי, קודורי, סופסה ונטנבי זורמים במישור קולכתי בקטעים התחתונים של אפיקיהם. העמקים, שנהרות המישור חורצים בו, אינם עמוקים. הנהרות ניזונים ממי גשמים, מי תהום ומי הפשרת שלגים. מקורות המים של חלקם הם גם מי הפשרת הקרחונים שבהרים. באביב, עם הפשרת השלגים, הנהרות עולים על גדותיהם וגורמים לשיטפונות; גם כמויות גדולות של גשמים בקיץ גורמות מדי פעם לאותה תוצאה.

באזורי החוף שבמערב המישור קיימות ביצות מיוערות, שמאופיינות בעיקר בעצי אלמון וערבה. באזורים הלא-ביצתיים של מישור קולכתי ישנם שרידי יער קולכי קדום, שבהם גדלים בעיקר עצי אלון, אלה לבנה, אשור, ערמון, אגוז (מזן Pterocarya Fraxinifolia) ו-Zelkova Carpinifolia. כמו כן, במישור קולכתי נפוצים זנים שונים של שיחים ירוקי-עד וצמחי ליאנה מטפסים.

משנת 2007, כשליש מחלקו המערבי של מישור קולכתי נכלל ברשימה הניסיונית של אתרי מורשת עולמית, משום שהאזור משמר ערכים ייחודים בתחומי הטבע ותולדות כדור הארץ

במישור קולכתי קיימות שתי שמורות טבע: שמורת קולכתי בקרבת העיר פותי (שמשמרת מערכת אקולוגית ייחודית, כולל ביצות מיוערות) ושמורת אג'מתי 15 ק"מ מדרום לעיר כותאיסי (יער).

החל משנות ה-30 של המאה ה-20, שבהן יובשו מרבית הביצות במישור קולכתי, כמעט כל קרקעותיו הלא-עירוניות (למעט המיוערות והביצתיות) משמשות לחקלאות. המישור משופע במטעי תירס, ירקות ופירות וכן בכרמי ענבים. באזורי החוף שבמערב המישור מגדלים תה ופירות הדר. ניתן למצוא גידולי תה גם באזורים פנימיים יותר של המישור, בעיקר בחלקו המערבי (חבל סמגרלו), אך גם בנפות צקאלטובו וחוני (חבל אימרתי שבחלק המזרחי).

הערות שוליים
------------

1. ↑
**MCSD** (ראשי תיבות של **Microsoft Certified Solution Developer** ) הייתה הסמכה מבית חברת מיקרוסופט המיועדת למפתחים בטכנולוגיית .NET בגרסאות 1 ו-1.1.
ההסמכה אמורה להעיד על נושאה כי עבר בהצלחה בחינות שמעידות על ידע בטכנולוגיית .NET, ידע ביישום לפי הצרכים וידע בתכנון פרויקטים.

הטבות לבעלי ההסמכה
------------------

בעלי ההסמכה מקבלים מנוי לידיעון מיוחד מבית מיקרוסופט למנויים, גישה לאתר מיקרוסופט לבעלי ההסמכות וסמל ותעודה שעברו את ההסמכה.
הסמכה זאת נתפסת כחשובה בתעשיית הפיתוח, ונותנת יתרון לבעל ההסמכה במציאת עבודה.

דרישות
------

נושא ההסמכה חייב לעבור:

1. בחינה בסיסית על הטכנולוגיה עצמה.
2. בחינה בנושא Windows Application.
3. בחינה בנושא Web Application.
4. בחינה בנושא WebServices.
5. בחינה בנושא הנדסת תוכנה.
6. בחינה אחת מתוך האפשרויות הבאות:
	* עבודה עם SQL Server 2000.
	* עבודה עם Microsoft Biztalk Server 2000.
	* עבודה עם BizTalk Server 2004.
	* אבטחה.
	* SQL Server 2005.

שפות הבחינה
-----------

ניתן לעשות את הבחינות גם ב VB.NET וגם ב־C#.

קישורים חיצוניים
----------------

* דף ההסמכה
**ג'ון ויליאם שולטן** (בגרמנית: **(John William Schulten (Johann Wilhelm** ;‏ (1821 – 1875), היה שחמטאי גרמני-אמריקאי.

בשנות ה-40' וה-50' של המאה ה-19 נסע רבות ברחבי אירופה וארצות הברית על מנת לשחק נגד מיטב שחקני השחמט של אותה תקופה: אדולף אנדרסן, אלכסנדר דשאפל, דניאל הארוויץ, ברנרד הורביץ, ליונל קיזריצקי, פול מורפי, גוסטב נוימן, ג'ול ארנו דה ריוויאר, אז'ן רוסו, פייר סט. אמאנד, צ'ארלס סטנלי, טאסילו פון דר לאסה ויוהנס צוקרטורט - בהפסידו לרובם. הגם שהוא הפסיד בדו-קרבות מול ליונל קיזריצקי ומול פול מורפי הוא הצליח לזכות במשחקים בודדים מולם. הרי ניצחונו הבודד מול פול מורפי בניו יורק, בשנת 1857.

1. ה4 ה5 2. ו4 ד5 3. ה:ד5 ה4 4. פג3 פו6 5. רג4 ג6 6. ד3 רב4 7. ד:ה4 פ:ה4 8. רד2 ר:ג3 9. ר:ג3 0-0 10. מהח5 צה8 11. 0-0-0 פ:ג3 12. ב:ג3 מהא5 13. מב2 ז6 14. מהח6 רז4 15. פו3 ר:ו3 16. ז:ו3 ב5 17. ו5 ב:ג4 18. ו6 והשחור נכנע.

על שמו של שולטן נקראת הסתעפות פתיחה בגמביט אבנס (הגנת שולטן): 1. ה4 ה5 2. פו3 פג6 3. רג4 רג5 4. ב4 ר:ב4 5. ג3 רא5 6. ד4 ה:ד4 7. 0-0 ב5.

התמודדויות
----------

| שנה | מיקום | המתמודד השני | תוצאה |
| --- | --- | --- | --- |
| 1843 | ניו יורק | אז'ן רוסו | 8 מ-21 | הפסד |
| 1844 | ניו יורק | צ'ארלס סטנלי | 11.5 מ-25 | הפסד |
| 1844 | ניו יורק | צ'ארלס סטנלי | 5.5 מ-17 | הפסד |
| 1845 | ניו יורק | צ'ארלס סטנלי | 13 מ-28 | הפסד |
| 1850 | פריז | ליונל קיזריצקי | 39 מ-151 | הפסד |
| 1850 | פרנקפורט | טאסילו פון דר לסא | 1 מ-5 | הפסד |
| 1855 |  | ג'ול ארנו דה ריוויאר | 7 מ-12 | ניצחון |
| 1856 |  | ג'ול ארנו דה ריוויאר | 1 מ-8 | הפסד |
|

קישורים חיצוניים
----------------

* ג'ון ויליאם שולטן, באתר צ'סגיימס (באנגלית)
* אומדן מד כושר של שולטן
* מידע כללי

הערות שוליים
------------

1. ↑  C 51
"**ירושלים, שער החבשים**" הוא כינויו של ציור מאת הצייר הישראלי יוסף זריצקי. הציור, עשוי בטכניקה של צבעי מים. תאריך עשייתו המשוער הוא 1923, אולם הוא נושא חתימה ותאריך משנת 1927.

הציור מתאר מבנה של שער בחומה ברחוב אתיופיה בירושלים. זריצקי יצר את התיאור בעזרת כתמי צבע היוצרים יחסים מורכבים בין מישור קדמי לאחורי. התיאור שייך לתקופה מוקדמת ביצירתו ה"ארץ-ישראלית" של זריצקי, בעיקר בהצמדות אל התיאור הפיזי הדקדקני של השער. 

רפרודוקציה של הציור הופיע כעמוד הראשון בספר "סיפורה של אמנות ישראל" (1980). באותה עת הייתה היצירה מצויה באוסף שעיה יריב, בעליה של "גלריה גורדון". נכון לשנת 2011 הציור נמצא באוסף עמי בראון.

מרדכי עומר פירש בשנת 1984 את הציור כביטוי ארס-פואטי לאמנות הציור: 

> 
> "השער הודחק למישור אחורי יותר של הציור ודלת-הברזל שלו סגורה ומסוגרת, כאילו היא חותמת 'גן נעול'. אך מבעד לסגור החומה והדלת נראה טפח מאותו עולם חתום וזר - טפח שאולי רק מגרה ומחזק עוד יותר את ערגתו של האדם אל השלם, המלא. מקטע-הגן שנראה מבעד לסורגים האנכיים והאופקיים של הדלת נעשה למרקם של הנחות-צבע אנכיות, מדודות וצלולות, שנראות לרגע גם כאותם פסיפסי-זכוכית שקופים, הנתונים במסגרות העופרת של הוויטראז'ים שבכנסיות."
> 
> 
> 
> — מרדכי עומר, **זריצקי**, מוזיאון תל אביב, תל אביב, 1984.
> 

הציור היה בבעלות עמי בראון, שרכש אותו מגלריה גורדון. כיום נמצא הציור באוסף חברת הפניקס הישראלי.

הערות שוליים
------------

1. ↑  ראו: תמוז, בנימין (עורך), **סיפורה של אמנות ישראל**, מסדה, 1980
2. ↑  ראו: גילרמן, דנה, "משיחת יתר: ציור ישראלי", **כלכליסט**, 15.6.2010.
**ירוסלב שפילר** (בצ'כית: **Jaroslav Špillar**;‏ 11 באוקטובר 1869 – 20 בנובמבר 1917) היה אמן צ'כי שהתמחה בציור אתני.

ביוגרפיה
--------

הוא היה בנו של פקיד פיננסי. גם אחיו קארל שפילר ורודולף שפילר הפכו לאמנים. בשנת 1885, הוא הפך לאחד התלמידים הראשונים בבית הספר לאמנויות שימושיות בפראג, שם למד אצל פרנטישק ז'נישק ויאקוב שיקנדר. לאחר מכן הוא בילה חמש שנים באקדמיה לאמנויות יפות עם מקסמיליאן פירנר. בסיום לימודיו יצא למסע הלימודי המסורתי לאיטליה, וכן לכמה מקומות נוספים.

ב-1888 הוא החל להתעניין באזור מערב בוהמיה והתיישב שם ב-1891. בתחילה הוא התגורר בפוסטז'קוב, ולאחר מכן עבר לכפר הקטן טראבניקי. מאוחר יותר (בשנת 1902), הוא בנה וילה ואירח סלבריטאים רבים.

בשנת 1904, הוא החל לגלות סימנים של הפרעה נפשית חמורה. בסופו של דבר הוא נאלץ להיות מאושפז בבית החולים הפסיכיאטרי בדובז'אני, שם נפטר.

רוב ציוריו וחומרים אתנוגרפיים אחרים נשמרים בגלריה של האחים שפילר במוזיאון צ'ודסקה בדומז'ליצה.

גלריה
-----

* זוג מבוגרזוג מבוגר
* רגע משפחתירגע משפחתי
* בשדהבשדה
* בכפרבכפר

קישורים חיצוניים
----------------

ויקישיתוף מדיה וקבצים בנושא **ירוסלב שפילר** בוויקישיתוף

הערות שוליים
------------

1. ↑  Bucha, František X.: Jaroslav Špillar. Studie života a díla, Baar Company, Domažlice (1946).
2. ↑  *Jaroslav Špillar : seznam prací na výstavě jeho r. 1903 v Domažlicích se životopisem*, Exhibition catalog of the Domažlice Museum (1903)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1035447630
* ISNI: 0000 0000 8275 1684
* NKC: jn20000728717
* RKD: 459961
* ULAN: 500198246
* VIAF: 84048270
* WorldCat: viaf-84048270

 |
**טורטולה** (באנגלית: **Tortola**) הוא הגדול והמיושב ביותר מבין איי הבתולה הבריטיים. האי מצוי באיי הבתולה שבים הקריבי. אורכו כ-18 ק"מ ורוחבו כ-5 ק"מ.

גאוגרפיה
--------

האי טורטולה הוא אי הררי שנוצר על ידי פעילות געשית. פסגת האי הוא ההר סייג' (Mount Sage) שגובהו 582 מטרים.

נכון ל-2010 מתגוררים באי כ-23,491 תושבים, כ-9,400 מתוכם מתגוררים בבירת איי הבתולה הבריטיים – העיר רואוד טאון שהיא היישוב הגדול באי.

כלכלה
-----

איי הבתולה הבריטיים מהווים אתר מרכזי לבנקאות ולשירותים פיננסיים. שירותי בנקאות ופיננסים אלה מהווים מרכיב מרכזי בכלכלת האי. בשל חוק עסקי החברות הבינלאומי שנחקק באי בשנות ה-80 של המאה ה-20, הפך האי למקלט מס, ובהמשך, בשל הפעילות העסקית הרבה בו, לאחד האיים העשירים ביותר בים הקריבי.

התיירות משמשת אף היא מרכיב חשוב בכלכלת האי. מבקרים לאי נוחתים באי ביף ומשם חוצים את גשר המלכה אליזבת לטורטולה. חופי האי מהווים אתר תיירות פופולרי.

על אף שהאיים מהווים טריטוריה בריטית, המטבע הרשמי באיי הוא הדולר האמריקאי.

קישורים חיצוניים
----------------

ויקישיתוף מדיה וקבצים בנושא **טורטולה** בוויקישיתוף
* מפת האי
* טורטולה, באתר אנציקלופדיה בריטניקה (באנגלית)

פנורמה של האי - מבט צפונה מבלמונט.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541315005171
* LCCN: sh85136178

 |